Diari Oficial de la Generalitat Valenciana


Sumari del DOGV 8178, del 27-11-2017 (2017/9694)

Notificació de la sentència dictada en el procediment de guarda i custòdia número 1931/2015.
--------------------------------------------------------------------------------------------

### Dades del document

Número de DOGV
:   8178

Data del DOGV
:   27-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9694


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 1931/2015. [2017/9694]  
Part demandant: María Concepción Cabrera Santacruz.  
Part demandada: Valerio Raúl González Valdez.  
Sobre: guarda, custòdia o aliments de fills menors no matrimonials no consensuats.  
En el judici referenciat s'ha dictat la Sentència de data 20 d'octubre de 2016, que té la dispositiva, literalment, com segueix:  
  
«Dispositiva  
Estime parcialment la demanda de mesures de fills extramatrimonials contenciosa interposada per María Concepción Cabrera Santacruz, representada per la procuradora senyora Villalba Salazar contra Valerio Raúl González Valdez, i adopte les següents mesures respecte al fill menor d'edat P. R.:  
Dispose atribuir l'exercici exclusiu de la pàtria potestat del menor P. R. G. C. a la mare María Concepción Cabrera Santacruz, qui ostentarà la guarda i custòdia del menor.  
Se suprimeix el règim de visites i comunicacions amb el pare.  
S'assenyala la quantitat de tres-cents cinquanta euros (350 ?) com a pensió per aliments de la filla menor, quantitat que el demandat ingressarà els primers cinc dies de cada mes en el compte assenyalat per l'actora i que s'actualitzarà anualment d'acord amb les variacions de l??IPC, i cada progenitor haurà d'abonar el 50 % de les despeses extraordinàries que puga ocasionar el menor, entre els que no s'inclouen les despeses de matrícula escolar, llibres i material escolar o roba, ja que aquestes són despeses ordinàries, d'acord amb la definició jurídica d'aliments establida en l'article 142 del Codi Civil, segons el qual, a més d'entendre's per aliments l'imprescindible per al suport, l'habitació, el vestit i l'assistència mèdica de l'alimentista, aquestes comprenen també l'educació i la instrucció de l'alimentista.  
Quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'hauran d'assumir al 50 % les que es realitzen per comú acord entre els progenitors, sent en cas contrari assumit el seu pagament per aquell que haja decidit la realització de la dita activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que el contrari consent en la realització de la despesa quan, notificats la intenció de realitzar-la i el seu import, amb els documents corresponents, per qualsevol mitjà fefaent, deixara transcórrer el termini de deu dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a la decisió judicial. Només els de caràcter urgent i necessari es poden realitzar sense el consentiment o l'autorització judicial previs.  
  
No s'aprecien motius per a imposar les costes processals a cap dels litigants.  
Notifiqueu aquesta resolució a les parts, i feu-los saber que, contra aquesta actuació, s'hi pot interposar un recurs d'apel·lació, per mitjà de la presentació d'un escrit de preparació del recurs davant d'aquest tribunal, dins del termini de vint dies hàbils, comptadors des de l'endemà de la notificació; l'apel·lant ha d'exposar les al·legacions en què basa la impugnació, a més d'esmentar la resolució contra la qual apel·la i les decisions que s'impugnen (art. 458 LECn). D'acord amb la disposició addicional quinzena de la Llei orgànica del poder judicial (LO 1/2009, que modifica la LO 6/1985), la part que interpose un recurs contra aquesta resolució haurà, com a requisit indispensable per a la seua tramitació, constituir un dipòsit de 50 euros en el compte de dipòsits i consignacions d'aquest jutjat. Queden eximits de la constitució del dipòsit per a recórrer aquells que tinguen reconegut el dret d'assistència jurídica gratuïta (disposició addicional quinzena de la Llei orgànica 6/1985, d'1 de juliol, del poder judicial).  
Incloeu l'original en el llibre de sentències, i inseriu-ne un testimoniatge d'aquesta resolució en les actuacions.  
Aquesta és la meua sentència que, jutjant d'acord amb el dret, pronuncie, mane i firme.»  
  
Publicació. L'estenc jo, el lletrat de l'Administració de justícia, per a fer constar que a continuació es procedeix fer pública la sentència dictada per mitjà de la notificació a les parts. En done fe.  
  
Atés que es desconeix l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana per a dur a efecte la diligència de notificació de la sentència a Valerio Raúl González Valdez.  
  
Elx, 27 d'octubre de 2017.- El lletrat de l'Administració de justícia: Jesús Larrosa Abellán.